Ende daer enbouen een goet sionds ofte Reel capitael, soo als t' tegenwoordich in India is, niet alleen in vollen waerde houden, maer bij Inlandtsche ouerwinst metter tijt soo connen vergrooten, dat UEd: soo veel minder Capitael naer India souden behouden te senden, ende euenwel in Retouren niet verminderen, maer wel vermeerderen.
Het een besluijt van desen vuerslach Ed: Beeren, connen wij niet naerlaten, UEd: andermael te kennen te geuen den grooten noodt van volck Schepen, allerleij behoeften ende Capitael, daerinne UEd: Staet hier in India tegenwoordich is, die in waerheijt door schaerciteijt vande selue merckelijcke verachteringe lijdet ende apparentis, ten sij UEd: den seluen naer desen volgens onsen voorslach, promptelijck secoureren, soo vervallen ende verachteren sal dat de Generale Compe. in Nederlandt de naesmert vandien wel lange mocht aenhangen, eer sij die swaercht daernae weder sal connen te bouen comen.
Noch dient hier voor Memorie bij, dat wij eenige Laeckens ende andere coopmanschappen soo voor Jappan, China, als Battavia, geeijscht hebben, welcke in aller manieren om de goede proffijten Wille niet dienen naegelaten, in voegen de voorgestelde Equipagie van 27.